12. ฐานะการเงินและผลการดำเนินงาน

งบการเงินรวมในระยะ3 ปีที่ผ่านมา ตามเอกสารแนบ 5

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 6

อัตราส่วนทางการเงินในระยะ 3 ปี ที่ผ่านมา ตามเอกสารแนบ 7

ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทย่อยในปี 2550 และ 2549 ได้ผ่านการตรวจสอบจากนายสมสิทธิ์
เตชะมนตรีกุล ผู้สอบบัญชีรับอนุญาตทะเบียน 430 บริษัท สหการบัญชี พี เค เอฟ จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

  1.2 สรุปนโยบายการบัญชีที่สำคัญ

  1.2.1 การรับรู้รายได้และค่าใช้จ่าย มีดังนี้

  - รายได้จากการขาย บันทึกรับรู้รายได้เมื่อมีการส่งมอบสินค้า

- รายได้จากการขายตัวแทนจัดจำหน่าย บันทึกรับรู้รายได้เมื่อตัวแทนจัดจำหน่ายขาย

  สินค้าให้กับลูกค้า

  - รายได้จากการบริการ บันทึกรับรู้รายได้ตามอัตราส่วนของงานที่ทำเสร็จ

  - รายได้อื่นและค่าใช้จ่าย บันทึกรับรู้ตามเกณฑ์คงค้าง

  1.2.2 เงินสดและรายการเทียบเท่าเงินสด หมายถึง เงินสดในมือและเงินฝากสถาบันการ

  เงินไม่รวมเงินฝากซึ่งมีกำหนดรับคืนเกินกว่า 3 เดือน และเงินฝากสถาบันการเงินที่

  มีภาระผูกพัน

  1.2.3 บริษัทตั้งค่าเผื่อหนี้สงสัยจะสูญจากการประเมินการผลขาดทุนที่อาจเกิดขึ้นจาก

  การเรียกเก็บเงินจากลูกหนี้ไม่ได้ ผลขาดทุนโดยประมาณนี้กำหนดจากประสบ

  การณ์ในการเก็บเงินจากลูกหนี้ในอดีตและพิจารณาจากฐานะการเงินปัจจุบันลูก

  หนี้แต่ละราย

  1.2.4 สินค้าคงเหลือแสดงตามราคาทุน ซึ่งคำนวณโดยวิธีเข้าก่อน-ออกก่อน หรือมูลค่า

  สุทธิที่คาดว่าจะได้รับแล้วแต่มูลค่าใดจะต่ำกว่า

  1.2.5 เงินลงทุน

  ก. เงินลงทุนในหลักทรัพย์

  บริษัทจัดประเภทแสดงมูลค่าและรับรู้กำไร(ขาดทุน)จากการเปลี่ยนแปลง

  มูลค่าของเงินลงทุนในหลักทรัพย์ดังนี้

- เงินลงทุนในตราสารทุนในความต้องการของตลาด จัดประเภทเป็นเงินลง

  ทุนระยะยาวซึ่งบริษัทถือเป็นหลักทรัพย์เผื่อขาย แสดงด้วยมูลค่ายุติธรรม

  กำไร(ขาดทุน) ที่ยังไม่เกิดขึ้นแสดงอยู่ในส่วนของผู้ถือหุ้น

  - เงินลงทุนในตราสารทุนที่ไม่อยู่ในความต้องการของตลาดจัดประเภทเป็น

เงินลงทุนระยะยาวซึ่งบริษัทถือเป็นเงินลงทุนทั่วไป แสดงด้วยราคาทุนหัก

ค่าเผื่อจากการด้อยค่า (ถ้ามี)

1.  เงินลงทุนในหลักทรัพย์ที่จำหน่ายในระหว่างงวด คำนวณต้นทุนโดยใช้วิธี

  ถัวเฉลี่ยถ่วงน้ำหนัก

  ข. เงินลงทุนในบริษัทร่วมที่แสดงในงบการเงินรวม แสดงตามวิธีส่วนได้เสีย

  ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไรขาดทุนรวม

  ค. เงินลงทุนในบริษัทย่อยและบริษัทร่วมที่แสดงในงบการเงินเฉพาะบริษัท

  แสดงตามวิธีราคาทุนในกรณีที่มีการด้อยค่าของเงินลงทุนจะรับรู้ผลขาด
  ทุนนั้นในงบกำไรขาดทุนเฉพาะบริษัท

  1.2.6 อสังหาริมทรัพย์รอการขายแสดงในราคาทุนสุทธิจากค่าเผื่อการด้อยค่า(ถ้ามี) ซึ่ง

  ประกอบด้วยต้นทุนในการได้มาซึ่งที่ดิน ต้นทุนพัฒนาที่ดินเพื่อขาย และค่าใช้จ่าย

  ที่เกี่ยวข้องโดยตรง

  1.2.7 ที่ดิน อาคารและอุปกรณ์แสดงราคาทุนหักค่าเสื่อมราคาสะสม ค่าเสื่อมราคา

  คำนวณโดยวิธีเส้นตรง ตามอายุการใช้งานโดยประมาณของสินทรัพย์ดังต่อไปนี้

  ----------------------------------------------- ---------------- -------
  อาคารและสิ่งปลูกสร้าง                               20               ปี

  เครื่องตกแต่ง ติดตั้งและอุปกรณ์                         5                ปี

  ยานพาหนะ                                        5                ปี

  สินทรัพย์อื่น                                        5                ปี
  ----------------------------------------------- ---------------- -------

  1.2.8 สินทรัพย์ไม่มีตัวตนตัดจำหน่ายตามอายุการเช่าระยะเวลา 7-30 ปี

  1.2.9 เงินตราต่างประเทศใช้อัตราแลกเปลี่ยน ดังนี้

    - รายการที่เกิดขึ้นระหว่างปีแปลงค่าเป็นเงินบาท โดยใช้อัตราแลกเปลี่ยน ณ

    วันที่เกิดรายการ

  - สินทรัพย์และหนี้สิน ณ วันสิ้นปีแปลงค่าเป็นเงินบาท โดยใช้อัตราแลก

  เปลี่ยนตามประกาศของธนาคารแห่งประเทศไทย ณ วันที่ในงบดุล

  - กำไร(ขาดทุน) จากอัตราแลกเปลี่ยน บันทึกเป็นรายได้หรือค่าใช้จ่ายใน

  งบกำไรขาดทุน

  1.2.10 เงินสมทบกองทุนทดแทน บันทึกเป็นค่าใช้จ่ายระหว่างปี

  1.2.11 บริษัทบันทึกการจ่ายเงินสมทบเข้ากองทุนสำรองเลี้ยงชีพเป็นค่าใช้จ่ายของรอบ

  ระยะเวลาบัญชี

  1.2.12 กำไร(ขาดทุน)ต่อหุ้นขั้นพื้นฐาน คำนวณโดยการหารกำไร(ขาดทุน)สุทธิประจำปี

  ของแต่ละปี ด้วยจำนวนหุ้นสามัญถัวเฉลี่ยถ่วงน้ำหนักที่ออก ณ วันสิ้นปีของแต่ ละปี

(2) คำอธิบายและการวิเคราะห์ฐานะการเงินและผลการดำเนินงานฐานะการเงิน - งบการเงินรวม

2.1 ฐานะการเงิน ณ.วันที่ 31 ธันวาคม 2550 บริษัทฯมีสินทรัพย์รวมเท่ากับ 562.43 ล้านบาท 

เพิ่มขึ้นจากปี 2549 เท่ากับ 9.34 ล้านบาท หรือ เพิ่มขึ้น 1.69 %
การเพิ่มขึ้นของสินทรัพย์ส่วนใหญ่มาจาก การเพิ่มขึ้นของลูกหนี้การค้าจำนวน 9.72 ล้านบาท
หนี้สินรวมเท่ากับ 171 ล้านบาท เพิ่มขึ้นจากปี

2549 เท่ากับ 2.31 ล้านบาท หรือเพิ่มขึ้น 1.37 %

2.2 ผลการดำเนินงาน ในปี 2550 บริษัทฯมีรายได้รวม 461.17 ล้านบาท เมื่อเทียบกับปี 2549
จำนวน 456.54 ล้านบาท เพิ่มขึ้น 4.63 ล้านบาทหรือเพิ่มขึ้น 1.01 %
ยอดขายสินค้าสำเร็จรูปเท่ากับ 366.45 ล้านบาท เมื่อเทียบกับปี 2549 จำนวน 344.43 ล้านบาท
เพิ่มขึ้น 22.02 ล้านบาท สาเหตุที่เพิ่มขึ้นเนื่องจากสินค้าที่มีคุณภาพ ในราคาที่เหมาะสม
ตอบสนองความต้องการของผู้บริโภคได้ดีขึ้น อย่างไรก็ตามยอดขายเครื่องแบบเฉพาะกิจลดลง
ปี2550 มียอดขายเท่ากับ 78.11 ล้านบาทเมื่อเทียบกับปี 2549 จำนวน 87.14 ล้านบาท ลดลง
9.03 ล้านบาทหรือลดลง 10.36% เนื่องจากสภาวะการแข่งขันที่สูงขึ้น

2.3 ความสามารถในการทำกำไร ในปี 2550 บริษัทฯ มีกำไร 7.89 ล้านบาท เมื่อเทียบกับปี
2549 ขาดทุน 20.20 ล้านบาท รายได้รวมเพิ่มขึ้น 4.63 ล้านบาท ต้นทุนขายลดลง 23.58
ล้านบาท ค่าใช้จ่ายลดลง 0.14 ล้านบาท เนื่องจากบริษัทฯ
มีการควบคุมส่วนลดทำให้ต้นทุนขายลดลงรวมถึงการควบคุมค่าใช้จ่ายจากการดำเนินงาน

2.4 สภาพคล่อง บริษัทฯมีสภาพคล่องทางการเงินในปี 2550 เท่ากับ 1.15 ในขณะที่ปี 2549 เท่ากับ 1.07

 ระยะเวลาการขายสินค้าช้าลงกว่าปี 2549 คือ210 วัน จากเดิม 174 วัน การหมุนเวียนสินค้าคงเหลือลดลงคือ 1.71 จากเดิม 2.07 ทั้งนี้เนื่องจากการการควบคุมส่วนลดจึงทำให้สินค้าระบายน้อยกว่าปีที่แล้ว

2.5 คุณภาพของสินทรัพย์ บริษัทฯได้ประเมินมูลค่าของสินทรัพย์ตามมาตราฐานการบัญชีฉบับ ที่ 36 เรื่องการด้อยค่าของสินทรัพย์และมาตราฐานการบัญชีฉบับที่ 40 เรื่องการบัญชีสำหรับเงินลงทุน ในตราสารหนี้และตราสารทุน เพื่อให้สินทรัพย์ของบริษัทฯแสดงในงบดุลด้วยมูลค่าที่ถูกต้อง

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

(3) ค่าตอบแทนของผู้สอบบัญชี

  1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

1.  ผู้สอบบัญชีของบริษัทในรอบปีที่ผ่านมามีจำนวนเงินรวม 425,000 บาท

  2. ค่าบริการอื่น

  - ไม่มี